APSTIPRINĀTS
SIA „Ķekavas nami” 
iepirkumu komisijas sēdē
2023.gada 31..maijā.
Protokols Nr.1

CENU APTAUJA
“Dūmvadu un dabīgās ventilācijas skursteņu remonts Gaismas ielā 3”
NOLIKUMS
1. Ziņas par Pasūtītāju
0. Pasūtītājs: SIA “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv. Cenu aptaujas procedūru veic ar Pasūtītāja 2022.gada 16.decembra valdes sēdes protokolu Nr.13-2022 2.punktu apstiprinātā Iepirkuma komisija (turpmāk – Iepirkuma komisija). Iepirkuma komisija ir lemttiesīga, ja tās sēdē piedalās ne mazāk kā trīs locekļi. 
0. Kontaktpersona par cenu aptaujas procedūru: SIA “Ķekavas nami”  projekta vadītāja asistents Ilgonis Leišavnieks, tālr.: 29286907, e-pasts: ilgonis@kekavasnami.lv.
0. Kontaktpersona par būvobjektu: SIA “Ķekavas nami” meistars Uldis Alpa-Lūks, tālr.27868329, e-pasts: uldisalpaluks@inbox.lv.
1.2. Cenu aptaujas dokumenti ir šīs Cenu aptaujas Nolikums (turpmāk – Nolikums) un tā pielikumi (turpmāk tekstā – Cenu aptaujas dokumenti): 
1.2.1. Tehniskā specifikācija  (1. pielikums);
1.2.2. Pretendenta pieteikuma veidlapa (2. pielikums);
1.2.3. Finanšu piedāvājums – tāme (3. pielikums);
1.2.4. Līguma projekts (4. pielikums).
1.3. Tiesības piedalīties Cenu aptaujā ir jebkurai fiziskai vai juridiskai personai, šādu personu apvienībai jebkurā to kombinācijā (turpmāk – Pretendents), kura piedāvā sniegt būvdarbus atbilstoši Cenu aptaujas nolikuma prasībām. 
1.4. Cenu aptaujas priekšmets: Dūmvadu un dabīgās ventilācijas skursteņu remonts daudzīvokļu mājai Gaismas ielā 3 saskaņā ar Tehniskās specifikācijas (1. pielikums) prasībām.
1.5. CPV kods: 71500000-3 Ar celtniecību saistītie pakalpojumi.
1.6. Darbu izpildes termiņš: līdz 2023.gada 15.septembrim.
1.7. Norēķinu kārtība: ne vēlāk kā 20 (divdesmit) kalendāro dienu laikā pēc darbu nodošanas – pieņemšanas aktu abpusējas parakstīšanas un rēķina saņemšanas.
1.8. Cenu aptaujas piedāvājumu atvēršanu un vērtēšanu nodrošina iepirkumu komisija slēgtā sēdē.
1.9. Darbu izpildes vieta: Gaismas iela 3, Ķekava, Ķekavas pagasts, Ķekavas novads.

2. PIEDĀVĀJUMU SAGATAVOŠANA, NOFORMĒŠANA UN IESNIEGŠANA
2.2. Pretendents sagatavo, noformē un iesniedz piedāvājuma dokumentus saskaņā ar 2018. gada 4. septembra MK noteikumu Nr. 558 „Dokumentu izstrādāšanas un noformēšanas kārtība” un Nolikuma prasībām.
2.3. Piedāvājumi jāiesniedz līdz 2023. gada 13.jūnijam, plkst. 13:00 iesūtot e-pastā: info@kekavasnami.lv. 
2.4. Pretendents sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības attiecībā uz šīm izmaksām, neatkarīgi no Cenu aptaujas rezultāta. 
2.5. Pretendenta pieteikums un visi tam pievienotie dokumenti noformējami latviešu valodā. Oriģināliem dokumentiem, kuri iesniegti citās valodās, jābūt pievienotiem pretendenta apliecinātiem šo dokumentu tulkojumiem latviešu valodā. Pretrunu gadījumā par pamatu tiks ņemti oriģinālo dokumentu tulkojumi latviešu valodā. 
2.6. Iesniedzot piedāvājumu, Pretendents paraksta piedāvājumu ar drošu elektronisko parakstu. Pretendenta pieteikums dalībai Cenu aptaujas procedūrā un Pretendenta piedāvājums jāparaksta personai ar Latvijas Republikas Uzņēmuma reģistrā nostiprinātām paraksta tiesībām pārstāvēt Pretendentu vai tās pilnvarotam pārstāvim. Pilnvarojuma gadījumos jāpievieno pilnvaras oriģināls vai tā kopija. 
2.7. Oriģinālo dokumentu kopijas un oriģinālo dokumentu tulkojumi jāapliecina Pretendenta, personu apvienības vai personu apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaras oriģinālu vai apstiprinātu tās kopiju). 
3. KVALIFIKĀCIJAS  UN ATLASES PRASĪBAS UN IESNIEDZAMIE DOKUMENTI
	Prasības pretendentiem
	Iesniedzamie dokumenti

	3.1. Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas komercreģistrā vai līdzvērtīgā komercdarbību reģistrējošā iestādē ārvalstīs (neattiecas uz fiziskām personām). Ja Pretendents ir fiziska persona, tad tam jābūt reģistrētam kā saimnieciskās darbības veicējam vai komersantam.
	Pasūtītājs patstāvīgi nodrošina minētas prasības pārbaudi Latvijas Republikas Uzņēmuma reģistra informācijas sistēmā vai Valsts ieņēmuma dienesta Nodokļu maksātāju reģistrā (ja pretendents ir fiziskā persona).
Ja Pretendents ir personu apvienība, tad personu apvienībai jāiesniedz visu personu apvienības dalībnieku parakstīts apliecinājums, ka uzvaras gadījumā, 10 (desmit) darba dienu laikā no rezultātu saņemšanas personu apvienība normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

	3.2. Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, nav VID administrēto nodokļu (nodevu) parāda, kas kopsummā pārsniedz 150 euro  
	Pasūtītājs pārliecināsies VID par Pretendenta atbilstību prasībai.

	3.3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.
	Pasūtītājs pārliecināsies par Pretendenta atbilstību prasībai.

	3.4. Pretendenta rīcībā jābūt materiāltehniskajam nodrošinājumam un personāla resursiem pietiekošā daudzumā, lai nodrošinātu iepirkuma līguma saistību izpildi Pasūtītāja pieprasītajā apjomā, termiņā un kvalitātē.
	Jāiesniedz Pretendenta pieteikums - 2. pielikums, kurā apliecina spējas veikt līguma nosacījumus. Pretendents var pievienot citu informāciju, kas tā ieskatā apliecina tā spējas vai kvalifikāciju.

	3.5. Pretendents apliecina, ka tam ir iepriekšēja pieredze šajā Cenu aptaujas minētajos darbos. 
	Jāiesniedz Pretendenta pieteikums - 2. pielikums, kurā apliecina iepriekšējo pieredzi. Pretendents var pievienot atsauksmi.

	3.6. Finanšu piedāvājumā – tāmē piedāvātajās cenās iekļaujamas visas ar Tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas.
Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
	Jāiesniedz Finanšu piedāvājums – tāme (3. pielikums).
Finanšu piedāvājumā - tāmē (3. pielikums) visas cenas un summas jānorāda euro, aprēķinos jālieto cenas ar 2 (divām) decimālzīmēm aiz komata.
Gadījumā, ja aprēķinos netiks lietotas cenas un summas ar 2 (divām) decimālzīmēm aiz komata, Komisija noapaļos cenas un summas līdz 2 (divām) decimālzīmēm aiz komata, izmantojot matemātiskās noapaļošanas metodes.

	3.7. Pretendents apliecina, ka tā darbiem ir vismaz divu gadu garantija.
	Jāiesniedz Pretendenta pieteikums - 2. pielikums. Pretendents var iesniegt garantijas polisi (no 2-5% no līguma summas) par divi gadu termiņu garantiju.




3.8. Pretendents pēc saviem ieskatiem var iesniegt papildu dokumentāciju, kas apstiprina piedāvājumā norādīto informāciju. Pasūtītājs piedāvājumu izvērtēšanā balstās uz Pretendenta piedāvājumā norādīto informāciju. 
4. PIEDĀVĀJUMU VĒRTĒŠANA UN IZVĒLE
4.1. No tālākās dalības cenu aptaujā tiek izslēgti pretendenti, ja neizpildās kāds no Nolikuma 3.1. vai 3.2.punkta nosacījumiem. 
4.2. Pasūtītājs pārbauda piedāvājuma atbilstību Cenu aptaujas dokumentos noteiktajām prasībām (Nolikuma 3.3.-3.5.punkti) un izvēlas piedāvājumu saskaņā ar piedāvājuma izvērtēšanas kritēriju.
4.3. Piedāvājuma izvērtēšanas kritērijs ir saimnieciski visizdevīgākais piedāvājums, nosakot zemāko cenu. Vērtējums tiek veikts, pamatojoties uz Pretendenta 3.pielikumā iekļauto informāciju.
4.4. Pasūtītājs ir tiesīgs pārtraukt iepirkuma procedūru jebkurā no tās norises posmiem no iepirkuma izsludināšanas brīža līdz līguma noslēgšanas brīdim, ja tam ir objektīvs iemesls.
5. LĪGUMS
5.1. Pasūtītājs slēgs iepirkuma līgumu ar izraudzīto Pretendentu, pamatojoties uz Pretendenta piedāvājumu un saskaņā ar Cenu aptaujas dokumentos iekļautajiem noteikumiem. 

